สวัสดีค่ะ ตอนนี้อยู่ในช่วงวัยรุ่น ก่อนหน้านี้ก็ไม่เป็นอะไร แต่อยู่ดีๆก็มีเคราขึ้นมาค่ะ เป็นขนหลายเส้นขึ้นมาที่คางค่ะ มันเกิดขึ้นเพราะอะไรแล้วจะมีวิธีกำจัดแลบถาวรไหมคะ ขอบ
สวัสดีค่ะ การมีขนหรือเคราขึ้นนั้นเป็นภาวะปกติ ถ้าไม่ได้มีมากจนเกินไป การมีขนมากเกินไปในเพศหญิงอาจมีสาเหตุเช่นถุงน้ำหลายใบในรังไข่ กรรมพันธุ์ของการมีขนดก ขนหนาอยู่แล้ว การใช้ฮอร์โมนเพศชาย เป็นต้น ซึ่งควรหาสาเหตุที่แก้ไขได้ และแก้ไขตามสาเหตุนั้นๆร่วมไปด้วยการรักษาหรือกำจัดขนนั้นสามารถทำได้หลายวิธีเช่น การโกน ถอน แว็กซ์ หรือใช้ครีมกำจัดขน อาจลองปรึกษาแพทย์หรือผู้เชี่ยวชาญเพื่อกำจัดขนด้วยวิธีอื่น ๆ เช่น อิเล็กโทรลิซิส (Electrolysis) ซึ่งเป็นการใช้เข็มสอดลงไปที่รากขนทีละเส้นแล้วปล่อยกระแสไฟฟ้าทำลายรากขน หรือการทำเลเซอร์กำจัดขนก็เป็นวิธีที่อยู่ได้นานพอสมควร สามารถสอบถามกับแพทย์ทั่วไปหรือแพทย์เฉพาะทางด้านผิวหนังที่รพ.ใกล้บ้านค่ะ